België-Frankryk-grens bly oopRook borrel by die lughawe uit in Brussel, België. Foto: Daniela Schwarzer via AP Veiligheidsmaatreëls op die grens tussen Frankryk en België is opgeskerp, maar ŉ bron in die Belgiese krisissentrum het aan Sputnik-nuusagentskap gesê die grens is nie gesluit nie. Maroela Media het vroeër Sputnik-nuusagentskap aangehaal waarvolgens die plaaslike RTBF-uitsaaier berig het dat die grens gesluit is ná selfmoordbomaanvalle Dinsdagoggend in Brussel. “Daar is verskeie punte waar daar openbare veiligheid en nasienpunte ingerig word, ook op die grens met Frankryk waar bykomende sekuriteitsnasienpunte ingerig is,” het die bron aan Sputnik gesê. “Die grens bly gewoonlik oop, maar nou het hulle veiligheidsnasienpunte. Bykomende militêre personeel en soldate is ook ontplooi om die punte te beman.” Dave Keating, ‘n Amerikaanse verslaggewer in België, het intussen ook op Twitter bevestig volgens die ministerie vir binnelandse sake is die grens nie gesluit nie. Bron: Sputnik